**Iubiri nemuritoare**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În ore lungi de seară ce fericiți eram

Și-ntreaga noastră lume era un paradis,

Pășeam prin el agale plutind ca printr-un vis,

Nu ne venea să credem ce mult noi ne iubeam.

Dar ochii tăi albaștrii și calda strălucire,

Și părul tău bălai ca spicul din câmpie,

Și buzele-ți frumoase doi struguri copți în vie

Ce-i savuram cu sete lovit de-a ta iubire,

M-au fermecat ducându-mi amorul printre stele

Și-n suflet i-am deschis iubirii o fereastră,

Simțeam că-ntreaga lume era numai noastră,

Făceam un univers din visurile mele.

Doar cerul plin de stele e martorul tăcut

Al visurilor noastre din anii tinereții

Și amândoi pasirăm prin vâltoarea vieții

Lăsând, cu drag, în urmă timpul ce-a trecut.

Și-acesta parcă zboară c-un ritm amețitor,

Pe ale noastre tâmple se așeză ninsoarea,

Chiar dacă ochii albastri și-au mai pierdut culoarea

Ei strălucesc și-acuma purtând al nostru amor.

Caprar Florin